turjo4nis/wikipedia-bn-dump-20250701 huggingface dataset:
আবদুল হক ফরিদী

আবদুল হক ফরিদী (২৫ মে ১৯০৩ - ৫ ফেব্রুয়ারি ১৯৯৬) একজন বাংলাদেশী শিক্ষাবিদ ও লেখক। ভাষাক্ষেত্রে তার অবদানের স্বীকৃতিস্বরুপ তিনি বাংলা একাডেমির ফেলোশিপে ভূষিত হন। তার প্রকৃত নাম আ.ফ.ম আবদুল হক ফরিদী। ফরিদী ইসলামিক ফাউন্ডেশন বাংলাদেশের ইসলামী বিশ্বকোষ প্রকল্পের প্রতিষ্ঠাতা ছিলেন এবং বাংলাদেশ স্কাউটের সাথে ঘনিষ্ঠভাবে কাজ করেছেন।

প্রাথমিক ও শিক্ষা জীবন 
ফরিদী ১৯০৩ সালের ২৫ মে শরীয়তপুর জেলার নড়িয়া উপজেলায় জন্মগ্রহণ করেন। গ্রামের মকতবে প্রাথমিক শিক্ষা অর্জন শেষে ১৯২৩ সালে তিনি রিফর্ম স্কিম (নিউ স্কিম মাদ্রাসা সিস্টেম নামে পরিচিত) থেকে হাই স্কিম এন্ট্রান্স পাস করেন ও ১৯২৫ সালে ইন্টারমিডিয়েট পাস করেন। উভয় পরীক্ষায় ফরিদী বাংলার সর্বোচ্চ স্কোর অর্জন করা অন্যতম শিক্ষার্থী ছিলেন। ঢাকা বিশ্ববিদ্যালয়ের ইসলামী শিক্ষা বিভাগ থেকে ১৯২৮ সালে স্নাতক (সম্মান) ও ১৯২৯ সালে স্নাতকোত্তর ডিগ্রি অর্জন করেন। পরে তৎকালিন সরকারি কর্মস্থলে থাকাবস্থায় অনিয়মিত পরীক্ষার্থী হিসেবে ১৯৩৩ সালে ফার্সি সাহিত্যে দ্বিতীয়বার মাস্টার্স ডিগ্রি অর্জন করেন। পরে তিনি বিলেতের লিডস বিশ্ববিদ্যালয় থেকে ডিপ্লোমা ইন এডুকেশন এবং আমেরিকার ইউনিভার্সিটি অব ইলিনয় অ্যাট আর্বানা-শ্যাম্পেইন থেকে শিক্ষা প্রশাসনে অ্যাডভান্সড সার্টিফিকেট অর্জন করেন।

কর্মজীবন 
ফরিদী চট্টগ্রাম কলেজে প্রভাষক হিসেবে কর্মজীবন শুরু করেন। পরে এডুকেশনাল সার্ভিসে উন্নীত হয়ে তিনি বর্ধমান বিভাগের মুসলিম শিক্ষার সহকারী স্কুল পরিদর্শকের দায়িত্ব পালন করেন। তিনি ১৯৪৭ থেকে ১৯৪৯ সাল পর্যন্ত আঞ্জুমান মুফিদুল ইসলামের প্রথম প্রেসিডেন্ট হিসেবে দায়িত্ব পালন করেন। ১৯৬৬ সালে পূর্ব পাকিস্তানের জনশিক্ষা পরিচালক হিসেবে অবসর গ্রহণ করেন। অবসর গ্রহণের পর ফরিদী ঢাকা বিশ্ববিদ্যালয়ের অনারারি ট্রেজারার হিসেবে নিযুক্ত হয়ে ৬ বছর দায়িত্ব পালন করেন।

ইসলামিক ফাউন্ডেশন বাংলাদেশের সাথে ঘনিষ্ঠভাবে কাজ করে ফরিদী বহু বই অনুবাদ করেছিলেন। ১৯৭৬ সালে তিনি মাদ্রাসা শিক্ষার উপর মাদ্রাসা শিক্ষা: বাংলাদেশ নামে একটি বই লিখেছিলেন। ১৯৭৭ সালের অক্টোবর মাসে তিনি ইসলামিক ফাউন্ডেশন বাংলাদেশের মহাপরিচালক নিযুক্ত হয়ে ২ বছর কাজ করেন। ইফা থেকে বৃহৎ আকারে ইসলামী বিশ্বকোষ প্রণয়ন পরিকল্পনা তিনিই প্রথম গ্রহণ করেন। যা পরবর্তীকালে বাস্তব রুপ নেয়।  বিশ্বকোষের সম্পাদকীয় বোর্ডের সভাপতি থাকাকালীন, তাঁর জীবদ্দশায় ১৮টি খণ্ডের কাজ সম্পন্ন হয়েছিল।

গ্রন্থ 
মাদ্রাসা শিক্ষা: বাংলাদেশ (১৯৭৬) তাঁর মৌলিক গ্রন্থ। এছাড়া তিনি কিছু মূল্যবান গ্রন্থের অনুবাদ করেন।

মৃত্যু 
আবদুল হক ফরিদী ৫ ফেব্রুয়ারি ১৯৯৬ সালে ঢাকায় মৃত্যুবরণ করেন। তাঁর পুত্র আতাউল হক ১৮ জানুয়ারি ১৯৯৭ থেকে ১৩ ডিসেম্বর ১৯৯৮ পর্যন্ত বাংলাদেশের মন্ত্রিপরিষদের সাবেক সচিব ছিলেন।

তথ্যসূত্র 

১৯০৩-এ জন্ম
১৯৯৬-এ মৃত্যু
শরীয়তপুর জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী শিক্ষাবিদ
বাঙালি অনুবাদক
বাংলা একাডেমির সম্মানিত ফেলো
বাংলাদেশী পুরুষ লেখক
ইসলামিক ফাউন্ডেশন বাংলাদেশের মহাপরিচালক
লিডস বিশ্ববিদ্যালয়ের প্রাক্তন শিক্ষার্থী
বাংলাদেশী অ-কল্পকাহিনী লেখক
বাঙালি লেখক
বাংলা ভাষার লেখক
বিশ্বকোষ রচয়িতা
২০শ শতাব্দীর ইসলামের মুসলিম পণ্ডিত
বাংলাদেশী পাঠ্যপুস্তক লেখক
২০শ শতাব্দীর বাংলাদেশী লেখক
২০শ শতাব্দীর অ-কল্পকাহিনী লেখক
২০শ শতাব্দীর বাঙালি
বাংলাদেশী সুন্নি মুসলিম পণ্ডিত
বাঙালি আলেম
অপর্ণা বালামুরলী

অপর্ণা বালামুরলী একজন ভারতীয় চলচ্চিত্র অভিনেত্রী এবং প্লেব্যাক গায়িকা যিনি মালায়ালাম এবং তামিল সিনেমায় কাজ করেন। অপর্ণা মহেশিন্তে প্রতিকরম (২০১৬) ছবিতে জিমসি চরিত্রে এবং সানডে হলিডে (২০১৭) ছবিতে অনুর চরিত্রে অভিনয়ের জন্য সুপরিচিত হয়ে আছেন।

ব্যক্তিগত জীবন 
ভারতের কেরালা রাজ্যের ত্রিশূর জেলার মেয়ে অপর্ণা। বাবা কে পি বালামুরলী একজন সংগীত পরিচালক যিনি বেশ কয়েকটি সংগীত পরিচালনা করেছেন এবং মা শোভা বালামুরলী একজন আইনজীবী। শোভা বালামুরলীও মালায়ালাম ছবিতে প্লেব্যাক গায়িকা হিসেবে কাজ করেছেন। গায়ক ও সুরকার কে পি উদয়ভানু তাঁর বড় চাচা।

অপর্ণা ভারতীয় ক্ল্যাসিক্যাল সঙ্গীত এবং ধ্রুপদী নৃত্য যেমন শৈলী ভরতনাট্যম, মোহিনীনাট্যম এবং কুচিপুড়ি নৃত্যের উপর প্রশিক্ষণ নিয়েছেন। তিনি স্থাপত্যকলায় পড়াশোনা করেছেন পলকাদ এর গ্লোবাল ইনস্টিটিউট অফ আর্কিটেকচার থেকে।

চলচ্চিত্রের তালিকা

তথ্যসূত্র

বহিঃসংযোগ 
 
 

জন্মের বছর অনুপস্থিত (জীবিত ব্যক্তি)
২১শ শতাব্দীর ভারতীয় সঙ্গীতশিল্পী
২১শ শতাব্দীর ভারতীয় গায়িকা
ভারতীয় নেপথ্য গায়িকা
২১শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
১৯৯৫-এ জন্ম
তামিল চলচ্চিত্র অভিনেত্রী
তামিল টেলিভিশনের অভিনেত্রী
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
মালয়ালম নেপথ্য সঙ্গীতশিল্পী
২১শ শতাব্দীর ভারতীয় গায়ক
ত্রিশূরের অভিনেত্রী
ছাতক পৌরসভা

ছাতক পৌরসভা বাংলাদেশের সিলেট বিভাগের সুনামগঞ্জ জেলার ছাতক উপজেলার অন্তর্গত একটি পৌরসভা।

ছাতক পৌরসভা সিলেট বিভাগের  ছাতক উপজেলাধীন সুরমা নদীর তীরে   একটি  প্রশাসনিক শহর এলাকা। 

এর পূর্ব ও উত্তর-পূর্ব  দিকে সিলেট জেলার কোম্পানীগঞ্জ উপজেলার ইছাকলস ইউনিয়ন।
উত্তরে ছাতক উপজেলার ইসলামপুর ইউনিয়ন,
দক্ষিণে  কালারুকা ইউনিয়ন, পশ্চিমে নোয়ারাই ইউনিয়ন, দক্ষিণ পশ্চিমে ছাতক সদর ইউনিয়ন অবস্থিত।     

পৌরসভার মধ্য নিয়ে সুরমা নদী প্রবাহিত হয়েছে,
সুরমার উত্তর পাড়ে ৩ টি ওয়ার্ড
এবং দক্ষিণ পাড়ে ৬ টি ওয়ার্ড অবস্থিত।

ইতিহাস 
সুনামগঞ্জ জেলার ছাতক উপজেলায় ৭ সেপ্টেম্বর ১৯৯৭ সালে ছাতক পৌরসভা স্থাপিত হয়।

প্রশাসনিক এলাকা 
ওয়ার্ড 
নং-মহল্লার নাম
 ১-ফকিরটিলা,
 ২-ছাতক সিমেন্ট কোং এলাকা,নোয়ারাই ইসলামপুর 
 ৩-পূর্ব নোয়ারাই, পশ্চিম নোয়ারাই,
 ৪-ভাজনামহল,কুমনা,শ্যামপাড়া,গণক্ষাই,ভাসখালা
 ৫-লেভারপাড়া,রহমতবাগ
 ৬-বাগবাড়ি,
 ৭-বৃহত্তর মন্ডলীভোগ এলাকা
 ৮-চরেরবন্দ,মোগলপাড়া
 ৯-বৌলা,তাতিকোনা

আয়তন ও জনসংখ্যা 
আয়তন: ১০ বর্গকিঃমিঃ। জনসংখ্যা: ৪৪৩৬৪ জন।

শিক্ষা 
শিক্ষার হার :  

শিক্ষা প্রতিষ্ঠান
উল্লেখযোগ্য শিক্ষাপ্রতিষ্ঠানগুলো হলোঃ-  
ছাতক সরকারি বহুমূখী মডেল উচ্চ বিদ্যালয় 
ছাতক টেকনিক্যাল স্কুল এন্ড কলেজ
ছাতক জালালিয়া  মাদ্রাসা 
ছাতক সরকারি কলেজ
ছাতক সিমেন্টফ্যাক্টরি উচ্চ বিদ্যালয়
সিলেট পাল্প এন্ড পেপার মিলস উচ্চ বিদ্যালয়
সিলেট পাল্প এন্ড পেপার মিলস আদর্শ দাখিল মাদ্রাসা 
সিলেট পাল্প এন্ড পেপার মিলস হাফিজিয়া মাদ্রাসা

দর্শনীয় স্থান

উল্লেখযোগ্য ব্যক্তিত্ব 

 আবুল কালাম চৌধুরী, মেয়র (৩ বারের নির্বাচিত)
 কলিম উদ্দিন মিলন (সাবেক সংসদ সদস্য)
 মজনু মিয়া, সাবেক পৌর চেয়ারম্যান
 মাও: মুজ্জাম্মিল হোসাইন চৌধুরী, বিশিষ্ট আলেম

জনপ্রতিনিধি 
বর্তমান মেয়র:-আবুুল কালাম চৌধুরী।মেয়রগণের তালিকা:-১।আব্দুল ওয়াহিদ মজনু
২।আবুল কালাম চৌধুরী

আরও দেখুন

তথ্যসূত্র

বহিঃসংযোগ 

সুনামগঞ্জ জেলার পৌরসভা
১৯৯৭-এ বাংলাদেশে প্রতিষ্ঠিত
কীনু গিল

কানদীপ কীনু গিল (জন্ম 8 জুলাই ১৯৯০) হলেন হংকং এর একজন মহিলা ক্রিকেটার। তিনি একজন অলরাউন্ডার এবং পার্শ্ব অধিনায়ক৷ তিনি কোউলুন ক্রিকেট ক্লাব থেকে একজন মহিলা ক্রিকেটার হিসাবে দেশীয় ক্রিকেট খেলেছেন।

খেলোয়াড়ি জীবন
গিল হংকংয়ের হয়ে পাকিস্তানের বিপক্ষে প্রথম ম্যাচ খেলেছিল। ২০০৭ সালে মালেশিয়া এশিয়ান ক্রিকেট কাউন্সিলে মালয়েশিয়ায় ৩০-ওভারের টুর্নামেন্টে  নেপালের বিপক্ষে ম্যাচে গিল সর্বোচ্চ ৪১ বলে ১০ রান করেছিলেন,সেই ম্যাচে হংকং কেবল ৩১ রান করেছিল এবং ৭ উইকেটে হারিয়েছিল। ২০০৭ সালের অক্টোবরে গিলকে ১৭ বছর বয়সে হংকং দলের সহ-অধিনায়ক মনোনীত করা হয়। ২০০৮ সালের এশিয়ান ক্রিকেট কাউন্সিল অনূর্ধ্ব -১৯-এর মহিলা চ্যাম্পিয়নশিপ ম্যাচে গিল সংযুক্ত আরব আমিরাতের বিপক্ষ ম্যাচে ৪.৩ ওভারে ৩ রানে পাঁচ উইকেট নিয়েছিল৷ সংযুক্ত আরব আমিরাত ৬০ রানে আউট হয়ে যায় এবং গিল তারপরে ২২ বলে ২৮ রান করেন। তিনি হেরে যাওয়া দলে থাকা সত্ত্বেও ২০০৯ সালের পাকিস্তানের বিপক্ষ ম্যাচে তিনি পাকিস্তানকে হারিয়েছিলেন। ম্যাচটিতে গিল ২/১৮ নিয়েছিলেন এবং ৭৫ রান করেছিলেন। ২০১০/১১ মৌসুমে, একটি ইনিংসে গিল ২০১* রান করেছিলেন৷ ২০১৬ সালের হিসাবে হংকংয়ের ম্যাচগুলিতে মাত্র ৪ জন মহিলা ডাবল সেঞ্চুরি করেছেন।

২০১২ সালে নতুন যোগ্যতার নিয়মের প্রতিবাদে গিল এবং কনি ওং আর-ইয়ান ২০১২ সালে এশিয়ান ক্রিকেট কাউন্সিল মহিলা টি-টোয়েন্টি এশিয়া কাপের জন্য হংকংয়ের দল থেকে সরে এসেছিলেন৷ তাদের দুইজনকেই পরবর্তীকালে এক বছরের জন্য খেলা নিষিদ্ধ করা হয়। তার সাসপেনশনের ফলে গিল ২০১৪ এশিয়ান গেমসের বাছাই টুর্নামেন্টটিতে বাদ পরেছিলেন৷ গিলের প্রধান টুর্নামেন্টে হংকংয়ের জন্য গিল খেলেছেন; চীনের বিপক্ষে প্রথম গ্রুপের ম্যাচে তিনি ৪৫* রান করেছেন।এবং দ্বিতীয় গ্রুপের ম্যাচে তিনি শীর্ষে ৩৩ রান করেন। শ্রীলঙ্কার বিপক্ষে কোয়ার্টার-ফাইনাল ম্যাচে গিল আবারো ১৬ রানের জুটি গড়েন এবং হংকং করে মাত্র ৬৭ রান করে৷ ২০১০ সালের ২০১০ এশিয়ান গেমসের পূর্বে তিনি হংকংয়ের জন্য খেলেন।

তথ্যসূত্র

১৯৯০-এ জন্ম
জীবিত ব্যক্তি
মহিলা ক্রিকেটার
হংকংয়ের ক্রিকেটার
ভারতীয় বংশোদ্ভূত ক্রীড়াবিদ
২০১০ এশিয়ান গেমসের ক্রিকেটার
২০১৪ এশিয়ান গেমসের ক্রিকেটার
এফএমসি ডকইয়ার্ড

এফএমসি ডকইয়ার্ড লিমিটেড বাংলাদেশের চট্টগ্রাম শহরের বোয়ালখালীতে অবস্থিত একটি জাহাজ নির্মাণ এবং মেরামত প্রতিষ্ঠান । এটি ২০০৯ সালে প্রতিষ্ঠিত হয়।

ইতিহাস 

এফএমসি ডকইয়ার্ড লিমিটেড ২০০৯ সালের ৯ ডিসেম্বর যাত্রা শুরু করে। চট্টগ্রাম এর বোয়ালখালী উপজেলায় কর্ণফুলী নদীর তীরে ৪৫ একর জায়গা নিয়ে এর অবস্থান। এফএমসি ডকইয়ার্ড সম্মুখ এবং বিপরীতমুখী লিঙ্কেজ সুবিধা সংবলিত বাংলাদেশের একমাত্র ডকইয়ার্ড।অয়েল ট্যাংকার, ড্রেজার, কনটেইনার ভ্যাসেল, ফিশিং ভ্যাসেল, রিসার্স ভ্যাসেল, ক্রুজ ভ্যাসেল, সার্ভে ভ্যাসেল, ফেরি, টাগ বোট ও পন্টুন নির্মাণ করে দেশে-বিদেশে সরবরাহ করে এফএমসি ডকইয়ার্ড লিমিটেড।

তথ্য উৎস

বহিঃসংযোগ 

 এফএমসি ডকইয়ার্ড লিমিটেড এর ওয়েবসাইট

বাংলাদেশের শিপইয়ার্ড
বাংলাদেশের জাহাজ নির্মাণ কোম্পানি
চট্টগ্রাম ভিত্তিক কোম্পানি
চট্টগ্রাম ভিত্তিক প্রস্তুতকারক কোম্পানি
কর্ণফুলী নদী
এম২৪ স্নাইপার ওয়েপন সিস্টেম

এম২৪ স্নাইপার ওয়েপন সিস্টেম (এসডাব্লিউএস) হচ্ছে রেমিংটন মডেল ৭০০ রাইফেলের মিলিটারি ও পুলিশ ভার্সন। ১৯৮৮ সালে যুক্তরাষ্ট্রের সেনাবাহিনী কর্তৃক স্টান্ডার্ড স্নাইফার রাইফেল হিসেবে গ্রহণ করার পর তারা এর নাম দেয় এম২৪।

ব্যবহারকারী 

 : আফগান জাতীয় সেনাবাহিনী
 : পিপলস ন্যাশনাল আর্মি কর্তৃক ব্যবহৃত
 : আর্জেন্টাইন সেনাবাহিনী ও আর্জেন্টাইন নৌবাহিনী কর্তৃক ব্যবহৃত হয়।
 : স্পেশাল ওয়ারফেয়ার ডাইভিং অ্যান্ড স্যালভেজ (সোয়াদস) এবং বাংলাদেশ সেনাবাহিনীর ব্ল্যাক ঈগল স্নাইপার টিম কর্তৃক ব্যবহৃত হয়।
 : ব্রাজিলিয়ান স্পেশাল অপারেশনস ব্রিগেড কর্তৃক ব্যবহৃত হয়।
  – ইজিপশিয়ান আর্মড ফোর্সেস, থান্ডারবোল্ট ফোর্সের ইউনিট ৭৭৭ কর্তৃক ব্যবহৃত হয়।
 
 : Bercsény László Különleges Műveleti Zászlóalj.
 : ইরাকি সেনাবাহিনী, ইরাকি স্পেশাল অপারেশনস ফোর্সেস এবং পপুলার মোবিলাইজেশন ইউনিট
 : ইসরায়েল প্রতিরক্ষা বাহিনী।
 
 : জাপান গ্রাউন্ড সেল্ফ-ডিফেন্স ফোর্স কর্তৃক ব্যবহৃত হয়, জাপানের প্রথম এয়ারবোর্ন ব্রিগেডের প্যারাট্রুপার, এবং স্পেশাল ফোর্সেস গ্রুপ তাদের প্রধান স্নাইপার রাইফেল হিসেবে ব্যবহার করে।
  এম২৪ ইন্টার্নাল সিকিউরিটি ফোর্স এবং লেবানিজ আর্মি কর্তৃক ব্যবহৃত হয়।
 : রাজকীয় মালয়েশিয়ান নৌবাহিনীর প্যাসকাল (PASKAL) কর্তৃক ব্যবহৃত হয়।
 
 : ফিলিপাইন সেনাবাহিনী এবং ফিলিপাইন মেরিন কর্পস।
 
 
 : যুক্তরাষ্ট্র সেনাবাহিনী এবং যুক্তরাষ্ট্র বিমানবাহিনী কর্তৃক ব্যবহৃত হয়। পুলিশের বিভিন্ন সোয়াত টিম কর্তৃকও ব্যবহৃত হয়।<ref
name="mcmanners2003">McManners, Hugh (2003). Ultimate Special Forces. DK Publishing, Inc. .</ref>

তথ্যসূত্র 

পুলিশের অস্ত্র
সেনাবাহিনীর অস্ত্র
দর্শনা–যশোর–খুলনা লাইন

দর্শনা-যশোর–খুলনা লাইন বাংলাদেশের দক্ষিণাঞ্চলের একটি রেলপথ, যা বাংলাদেশ রেলওয়ের অধীনে রক্ষণাবেক্ষণ ও পরিচালিত হয়।

ইতিহাস

কলকাতা থেকে শিলিগুড়ি সরাসরি  যাতায়াত ব্যবস্থা চালু করার জন্য ব্রিটিশ সরকার ১৮৭৮ সালে চিলাহাটি-পার্বতীপুর-সান্তাহার-দর্শনা লাইন ও কলকাতা থেকে যশোর থেকে খুলনা পর্যন্ত রেলপথ নির্মাণ করে। কিন্তু ১৯৪৭ এ দেশ ভাগ হয়ে যাবার পর দুই দেশের রেল যোগাযোগ বিচ্ছিন্ন হয়ে যায়। রাজশাহী রংপুরের সাথে তৎকালীন পূর্ব পাকিস্তানের খুলনার সরাসরি রেল যোগাযোগ ব্যাহত হয়। তাই খুব দ্রুত সময়ে তৎকালীন পূর্ব পাকিস্তান সরকার দ্রুত দর্শনা জংশন থেকে যশোর জংশন পর্যন্ত নতুন রেলপথ স্থাপন করে ১৯৫১ সালের মধ্যে। তখন থেকেই খুলনার সাথে সারা বাংলাদেশের সরাসরি রেল যোগাযোগ চালু হয়।

শাখা রেলপথ

যশোর জংশন–বেনাপোল রেলপথ
যশোর জংশন থেকে বেনাপোল–পেট্রাপোল হয়ে দমদম জংশন পর্যন্ত এই রেলপথ বিস্তৃত। বেনাপোল এক্সপ্রেস, বন্ধন এক্সপ্রেস, বেনাপোল কমিউটার, খুলনা কমিউটার ও মালবাহী ট্রেন এই পথ দিয়ে চলাচল করে।

খুলনা–মংলা রেলপথ
  
মংলা বন্দরকে দেশের রেলপথের সাথে সংযুক্ত করতে এই রেলপথ তৈরি করা হচ্ছে।

খুলনা–বাগেরহাট রেলপথ

ব্রিটিশ আমলে তৈরি এই রেলপথ ১৯৯৮ সালে সরকার বন্ধ ঘোষণা করে। পরে এই পথের উপর দিয়ে সড়কপথ তৈরি করা হয়।

স্টেশন তালিকা

দর্শনা জংশন–খুলনা রেলপথ
দর্শনা জংশন রেলওয়ে স্টেশন
দর্শনা হল্ট রেলওয়ে স্টেশন
উথলী রেলওয়ে স্টেশন
আনসারবাড়িয়া রেলওয়ে স্টেশন
সাফদারপুর রেলওয়ে স্টেশন
কোট চাঁদপুর রেলওয়ে স্টেশন
সুন্দরপুর রেলওয়ে স্টেশন
মোবারকগঞ্জ রেলওয়ে স্টেশন
বারোবাজার রেলওয়ে স্টেশন
মেহেরুল্লানগর রেলওয়ে স্টেশন
যশোর ক্যান্টনমেন্ট রেলওয়ে স্টেশন
যশোর জংশন রেলওয়ে স্টেশন
রূপদিয়া রেলওয়ে স্টেশন
সিঙ্গিয়া রেলওয়ে স্টেশন
চেঙ্গুটিয়া রেলওয়ে স্টেশন
নওয়াপাড়া রেলওয়ে স্টেশন
বেজেরডাঙ্গা রেলওয়ে স্টেশন
ফুলতলা রেলওয়ে স্টেশন
দৌলতপুর রেলওয়ে স্টেশন
দৌলতপুর কলেজ রেলওয়ে স্টেশন
খুলনা জংশন রেলওয়ে স্টেশন
খুলনা রেলওয়ে স্টেশন

যশোর–বেনাপোল শাখা রেলপথ
যশোর জংশন রেলওয়ে স্টেশন
ধোপাখোলা রেলওয়ে স্টেশন
ঝিকরগাছা রেলওয়ে স্টেশন
গদখালী রেলওয়ে স্টেশন
নাভারন রেলওয়ে স্টেশন
বেনাপোল রেলওয়ে স্টেশন

খুলনা–মংলা শাখা রেলপথ
ফুলতলা রেলওয়ে স্টেশন
আড়ংঘাটা রেলওয়ে স্টেশন
মোহম্মদনগর রেলওয়ে স্টেশন
কাটাখালী রেলওয়ে স্টেশন
চুলকাটী রেলওয়ে স্টেশন
ভাগা রেলওয়ে স্টেশন
দিগরাজ রেলওয়ে স্টেশন
মোংলা রেলওয়ে স্টেশন

তথ্যসূত্র

বাংলাদেশের ৫ ফুট ৬ ইঞ্চি গেজ রেলপথ
দ্বৈত শাসন ব্যবস্থা

দ্বৈত শাসন ব্যবস্থা  ১৭৬৫ সালে লর্ড ক্লাইভ বাংলার নবাব থেকে দেওয়ানি সনদ প্রাপ্ত হলে যে শাসন প্রণালীর উদ্ভব হয়, তা ইতিহাসে দ্বৈত শাসন নামে পরিচিত। মীর জাফরের মৃত্যুর পর লর্ড ক্লাইভ ১৭৬৫ সালে মোগল সম্রাট দ্বিতীয় শাহ আলমের কাছ থেকে বাংলা, বিহার ও উড়িষ্যার দেওয়ানি লাভ করে। এ সময় কিছু শর্ত সাপেক্ষে মীরজাফরের পুত্র নাজিম-উদ-দৌলাকে বাংলার সিংহাসনে বসানো হয়। শর্ত মোতাবেক নাজিম-উদ-দৌলা তাঁর পিতা মীর জাফরের ন্যায় ইংরেজদের বিনা শুল্কে অবাধ বাণিজ্য করার সুযোগ দেবেন এবং দেশীয় বণিকদের অবাধ বাণিজ্যের সুবিধা বাতিল করবেন। এই ব্যবস্থার ফলে ইস্ট ইন্ডিয়া কোম্পানি প্রচুর অর্থনৈতিক ক্ষমতার অধিকারী হয়ে উঠে এবং বাংলার নবাব সামান্য বৃত্তিভোগী কর্মচারীতে পরিণত হন। ১৭৭২ সালে ব্রিটিশ সরকারের গভর্নর জেনারেল লর্ড ওয়ারেন হেস্টিংস দ্বৈত শাসন ব্যবস্থা চিরতরে বাতিল বলে ঘোষণা করেন। তারপর রাজা হন, এই ব্যবস্থা কে দ্বৈত শাসন ব্যবস্থা বলে।

তথ্যসূত্র 

ব্রিটিশ ভারত
শোভনালী ইউনিয়ন

শোভনালি ইউনিয়ন বাংলাদেশের দক্ষিণ পশ্চিম উপকূলবর্তী সাতক্ষীরা জেলার দক্ষিণে আশাশুনি উপজেলার একটি ইউনিয়ন। আশাশুনি উপজেলার এই ইউনিয়নটি একটি জনবহুল ও ঐতিহ্যবাহী ইউনিয়ন।

অবস্থান ও আয়তন
শোভনালী ইউনিয়নের আয়তন প্রায় ৩৩.৩৩বর্গ মাইল। অবস্থান অনুযায়ী ইউনিয়নটির পূর্বে চাম্পাফুল ইউনিয়ন, উত্তরে ব্যাংদহা বাজার, পশ্চিমে পারুলিয়া ইউনিয়ন দক্ষিণ কালিগঞ্জ ইউনিয়ন। এখানে ৩৩টি গ্রাম এবং ২০ টি মৌজা রয়েছে।

জনসংখ্যা
২০০৯ সালের আদমশুমারীর হিসাব অনুযায়ী ইউনিয়নটির লোকসংখ্যা ছিল ৩৩,২৯৪ জন, যার মধ্যে থেকে পুরুষ ১৭,৭৯৭ এবং মহিলা ১৬,৪৯৭ জন।

শিক্ষাপ্রতিষ্ঠান 
শোভনালি ইউনিয়নে মোট ২৭টি শিক্ষা প্রতিষ্ঠান রয়েছে, যার মধ্যে থেকে বেসরকারি কলেজ ১টি, বেসরকারি মাধ্যমিক বিদ্যালয় ৪টি, সরকারি প্রাথমিক বিদ্যালয় ১০টি. বেসরকারি প্রাথমিক বিদ্যালয় ২টি, দাখিল মাদ্রাসা ৪টি, এবতেদায়ী মাদ্রাসা ৪টি, কিন্ডার গার্টেন ২টি।

তথ্যসূত্র 

আশাশুনি উপজেলার ইউনিয়ন
দরগাহপুর ইউনিয়ন

দরগাহপুর ইউনিয়ন বাংলাদেশের দক্ষিণ পশ্চিম উপকূলবর্তী সাতক্ষীরা জেলার দক্ষিণে আশাশুনি উপজেলার একটি ইউনিয়ন।

অবস্থান ও আয়তন
দরগাহপুর ইউনিয়নের আয়তন প্রায় ৩০.৩৬ বর্গ মাইল। ভৌগোলিক অবস্থান অনুযায়ী ইউনিয়নটির পূর্বে পাইকগাছা উপজেলার বাকা ইউনিয়ন, উত্তরে চাদখালি ইউনিয়ন, পশ্চিমে  কাদাকাটি দক্ষীরন বড়দল ইউনিয়ন দক্ষিণ  ইউনিয়ন রয়েছে। এখানে ৯টি গ্রাম এবং কতটি মৌজা তার সঠিক তথ্য পাওয়া যায়নি।

জনসংখ্যা
২০০৯ সালের আদমশুমারীর হিসাব অনুযায়ী ইউনিয়নটির লোকসংখ্যা ছিল ২৪,০০০ জন, যার মধ্যে থেকে পুরুষ ১৭,৭৯৭ এবং মহিলা ১৬,৪৯৭ জন।

শিক্ষাপ্রতিষ্ঠান 
দরগাহপুর ইউনিয়নে মোট ২৭টি শিক্ষা প্রতিষ্ঠান রয়েছে, যার মধ্যে থেকে বেসরকারি কলেজ ১টি, বেসরকারি মাধ্যমিক বিদ্যালয় ৪ টি এর  মধ্যে খরিয়াটি মাধ্যমিক বিদ্যালয়, দরগাহপুর কলেজিয়েট স্কুল উল্লেখযোগ্য, সরকারি প্রাথমিক বিদ্যালয় ১০টি, বেসরকারি প্রাথমিক বিদ্যালয় ২টি, দাখিল মাদ্রাসা ৪টি, এবতেদায়ী মাদ্রাসা ৪টি, কিন্ডার গার্টেন ২টি।

তথ্যসূত্র 

আশাশুনি উপজেলার ইউনিয়ন
তুর্ক নিগাবান

তুর্ক নিগাবান হলো পুরাতন তুর্কি রাজ্যের বা ইতিহাসের যোদ্ধা গোষ্ঠী অটোমেন সাম্রাজ্যের আগে থেকেই। যাদের মুল উৎপত্তিস্থল "আনাতোলিয়া" ; সালামি এবং অভয়ারণ্য দেহের কাঠামো রয়েছে, যারা তুর্ক ইতিহাসে সম্মানিত গুরুত্বপূর্ণ স্থান দখল করে আছে।পরবর্তীতে অটোমেন সাম্রাজ্যে তুর্কি সেনাবাহিনী "জ্যানিসারি" তে এরা গুরুত্বপূর্ণ অবদান রাখে।

নিগাবান অর্থ এবং উপাধি; পরবর্তীতে এই উপাধি ব্যবহার করে উৎপন্ন সংগঠন:

নিগাবান যার ফার্সি অর্থ তত্বাবধায়ক, রক্ষাকারী, , ইংরেজি অর্থ protector, , হিন্দি অর্থ রাজা, , এদের একটি সম্মানিত উপাধি রয়েছে, ,যা "bekçi baba" অর্থ "অভিভাবকের বাবা" । পরবর্তীতে একই উপাধি দিয়ে তুরস্কে কয়েকটি এজেন্সি বা সংগঠন করা হয়। নিগাবান বিশেষ উপাধি bekçi baba, , অর্থ অভিভাবকের বাবা ব্যবহার করছে।

তথ্যসূত্র 

তুর্ক জাতি
আশাশুনি ইউনিয়ন

আশাশুনি ইউনিয়ন বাংলাদেশের দক্ষিণ পশ্চিম উপকূলবর্তী সাতক্ষীরা জেলার দক্ষিণে আশাশুনি উপজেলার একটি ইউনিয়ন।

অবস্থানঃ 

আশাশুনি উপজেলার ইউনিয়ন
কাদাকাটি ইউনিয়ন

কাদাকাটি ইউনিয়ন বাংলাদেশের দক্ষিণ পশ্চিম উপকূলবর্তী সাতক্ষীরা জেলার দক্ষিণে আশাশুনি উপজেলার একটি ইউনিয়ন।

অবস্থান ও আয়তন 
কাদাকাটি ইউনিয়নের আয়তন প্রায় ২৮ বর্গ মাইল। অবস্থান অনুযায়ী ইউনিয়নটির উত্তরে তালা উপজেলা,দক্ষিণে বড়দল ইউনিয়ন,পূর্বে দরগাহপুর ইউনিয়ন এবংপশ্চিমে কুল্যাইউনিয়নও বুধহাটা ইউনিয়ন রয়েছে। এখানে ২৪টি গ্রাম এবং ১৬ টি মৌজা রয়েছে।

জনসংখ্যা 
২০০৯ সালের আদমশুমারীর হিসাব অনুযায়ী ইউনিয়নটির লোকসংখ্যা ছিল ১৬,১৬৫ জন, যার মধ্যে থেকে পুরুষ ৮,৩৯০ এবং মহিলা ৭,৭৭৫ জন।

তথ্যসূত্র 

আশাশুনি উপজেলার ইউনিয়ন
সামন্ত লাল সেন

অধ্যাপক ডাঃ সামন্ত লাল সেন (জন্ম ২৪ নভেম্বর ১৯৪৯) একজন বাংলাদেশি বার্ন অ্যান্ড প্লাস্টিক সার্জন যিনি ২০২৪ সালের ৫ আগস্ট পর্যন্ত স্বাস্থ্য ও পরিবার কল্যাণ মন্ত্রণালয়ের মন্ত্রী হিসেবে দায়িত্ব পালন করেছেন। ইতিপূর্বে তিনি শেখ হাসিনা জাতীয় বার্ন ও প্লাস্টিক সার্জারি ইনস্টিটিউটের প্রধান সমন্বয়ক হিসেবে দায়িত্ব পালন করেছেন। চিকিৎসাসেবায় বিশেষ অবদানের জন্য বাংলা একাডেমি তাকে ২০১৮ সালে সম্মানসূচক ফেলোশিপ প্রদান করে। তিনি বাংলাদেশ প্লাস্টিক সার্জন সোসাইটির সভাপতি হিসেবেও দায়িত্ব পালন করছেন। দ্বাদশ জাতীয় সংসদ নির্বাচনে দুই তৃতীয়াংশ সংখ্যাগরিষ্ঠতা নিয়ে টানা চতুর্থবারের আওয়ামী লীগ সরকারের টেকনোক্র‍্যাট কোটায় স্বাস্থ্য ও পরিবার কল্যাণ মন্ত্রী হিসেবে দায়িত্ব পান।

প্রারম্ভিক জীবন
সামন্ত ১৯৪৯ সালের ২৪ নভেম্বর তৎকালীন পূর্ববঙ্গের সিলেটের হবিগঞ্জের নাগুরা গ্রামে জন্মগ্রহণ করেন। তার পিতার নাম জিতেন্দ্র লাল সেন যিনি সরকারি চাকরি করতেন। তিনি সেন্ট ফিলিস হাইস্কুল থেকে ১৯৬৪ সালে মাধ্যমিক সম্পন্ন করে সুরেন্দ্রনাথ কলেজ থেকে উচ্চ মাধ্যমিক সম্পন্ন করেন। ১৯৭৩ সালে তিনি চট্টগ্রাম মেডিকেল কলেজ থেকে এমবিবিএস পাস করেন। ১৯৮০ সালে অস্ট্রিয়ার ভিয়েনা থেকে ‘ডিপ্লোমা ইন স্পেশালাইজড সার্জারি’ ডিগ্রি অর্জন করেন। পরবর্তীতে জার্মানি ও ইংল্যান্ডে সার্জারিতে আরো প্রশিক্ষণ গ্রহণ করেন।

কর্মজীবন
সামন্ত এমবিবিএস পাস করার পর ১৯৭৫ সালে হবিগঞ্জের বানিয়াচংয়ে তার কর্মজীবন শুরু করেন। পরে ঢাকায় বদলি হয়ে শহীদ সোহরাওয়ার্দী মেডিকেল কলেজ হাসপাতালে যোগ দেন। ১৯৮০ সালে তিনি ঢাকা মেডিকেল কলেজ হাসপাতালে যোগদান করেন। ডা. মোহাম্মদ শহীদুল্লাহর নেতৃত্বে ঢাকা মেডিকেলে ১৯৮৬ সালে বাংলাদেশের প্রথম বার্ন বিভাগ চালু হয়। সামন্ত এই বিভাগ চালু করতে গুরুত্বপূর্ণ ভূমিকা পালন করেন। পরে ২০০৩ সালে বার্ন ও প্লাস্টিক সার্জারির জন্য সতন্ত্র একটি ইউনিট প্রতিষ্ঠা করা হয়। তিনি এ ইউনিটের প্রতিষ্ঠাকালীন পরিচালক হিসেবে দায়িত্ব পালন করে অবসরে যান। পরে সরকার তাকে ঢাকা মেডিকেল কলেজ হাসপাতালের বার্ন ও প্লাস্টিক সার্জারি ইউনিটের প্রধান সমন্বয়ক হিসেবে নিয়োগ প্রদান করে। পরবর্তীতে এই ইউনিটটিকে একটি স্বতন্ত্র ইন্সটিটিউটে রুপান্তর করে শেখ হাসিনা জাতীয় বার্ন ও প্লাস্টিক সার্জারি ইনস্টিটিউট নামে ২০১৯ সালের ৪ জুলাই এখান থেকে চিকিৎসা সেবা প্রদান শুরু হয়। শুরু থেকেই সামন্ত এর প্রধান সমন্বয়কের দায়িত্ব পান।

ব্যক্তিগত জীবন
সামন্ত ব্যক্তিগত জীবনে রত্না সেনের সাথে বিবাহ বন্ধনে আবদ্ধ হন। এই দম্পতির এক ছেলে ও এক মেয়ে রয়েছে।

তথ্যসূত্র

১৯৪৯-এ জন্ম
জীবিত ব্যক্তি
হবিগঞ্জ জেলার ব্যক্তি
বাংলাদেশী চিকিৎসক
বাংলা একাডেমির সম্মানিত ফেলো
চট্টগ্রাম মেডিকেল কলেজের প্রাক্তন শিক্ষার্থী
শেখ হাসিনার পঞ্চম মন্ত্রিসভার সদস্য
কয়লা ইউনিয়ন

কয়লা ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত কলারোয়া উপজেলার একটি ইউনিয়ন।

এই গ্রামের মানুষ প্রচুর রাজনৈতিক বিশ্লেষক?

সবাই নেতা সাজে  তবে কেউ নেতা নয় 🥹 

এক কথায় নেতার গোলামি করে চলে 🤡

নিজে যে একজন আদর্শ নেতা হবে সেটা কখনো আমাদের কয়লা গ্রামে হয়নি তবে নেতার পিছনে থেকে নেতার পোষ্ট করে নেতার প্রিয় হতে পেরেছে 

আমি মোঃ ইমরান হোসেন চাই আমাদের গ্রামে যে নেতা হক না কেন আগে গ্রাম রক্ষা করতে হবে তারপর নেতার পিছনে যাইতে হবে নেতা হয়ে আগে নিজের পকেট ভরানোর চেষ্টা থেকে বিরত থাকবেন ✅

আমাদের গ্রামে কি নাই স্কুল আছে মাদ্রাসা আছে স্কুল মাঠ আছে ছোট একটা বাজার আছে সব মিলিয়ে কয়লা গ্রাম টা একটা বিনোদনের যাইগা 

আর সেই গ্রাম টা মানুষ এখন রাজনৈতিক এর মধ্যে নিয়ে গিয়ে নষ্ট করে ফেলছে 

কয়লা গ্রামে কিছু স্থাপিত জিনিস এর নাম 

১ কয়লা মাধ্যমিক বিদ্যালয় 

২ কয়লা সরকারি প্রাথমিক বিদ্যালয় 

৩ কয়লা হুসাইনা বালক বালিকা মাদ্রাসা

৪ কয়লা প্রগতি সঃঘ

তথ্যসূত্র

বহিঃসংযোগ 

কলারোয়া উপজেলার ইউনিয়ন
সাতক্ষীরা জেলার ইউনিয়ন
লাঙ্গলঝাড়া ইউনিয়ন

লাঙ্গলঝাড়া ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত কলারোয়া উপজেলার একটি ইউনিয়ন।

তথ্যসূত্র

বহিঃসংযোগ

কলারোয়া উপজেলার ইউনিয়ন
সাতক্ষীরা জেলার ইউনিয়ন
খালিদ ইবাদুল্লা

খালিদ "বিলি" ইবাদুল্লা (জন্ম ২০ ডিসেম্বর ১৯৩৫) একজন পাকিস্তানি নিউজিল্যান্ডের ক্রিকেট কোচ, ভাষ্যকার, প্রাক্তন ক্রিকেট আম্পায়ার এবং ক্রিকেটার । তিনি টিভিএনজেড ক্রিকেট ভাষ্যকার হিসাবে কাজ করেছেন।  তিনি ১৯৬৪ থেকে ১৯৬৭ সালের মধ্যে চারটি টেস্টে খেলেছিলেন।

ব্যক্তিগত জীবন 
ইবাদুল্লা একজন খ্রিস্টান   তার জার্মান-বংশোদ্ভূত তার স্ত্রী গের্ট্রুডের সাথে তার বার্মিংহামে দেখা হয়েছিল।  তারা ৩৫ বছরেরও বেশি সময় ধরে বিবাহিত।  কাসেম নামে তাদের একটি পুত্র রয়েছে ও দুই কন্যা রয়েছে।

তথ্যসূত্র

বহিঃসংযোগ 

 ইএসপিএনক্রিকইনফোতে খালিদ ইবাদুল্লা

পাকিস্তানি খ্রিস্টান
ইংল্যান্ডে দেশত্যাগী পাকিস্তানি
অস্ট্রেলিয়ায় দেশত্যাগী পাকিস্তানি
লাহোর থেকে আগত ক্রিকেটার
পাঞ্জাবের (পাকিস্তান) ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
পাকিস্তানের ক্রিকেট ধারাভাষ্যকার
পাকিস্তানি ক্রিকেট আম্পায়ার
পাকিস্তানি ক্রিকেট কোচ
পাকিস্তানের টেস্ট ক্রিকেটার
পাকিস্তানি ক্রিকেটার
ডুনেডিন থেকে আগত ক্রিকেটার
ইন্টারন্যাশনাল ক্যাভেলিয়ার্সের ক্রিকেটার
কমনওয়েলথ একাদশের ক্রিকেটার
ওয়ারউইকশায়ারের ক্রিকেটার
তাসমানিয়ার ক্রিকেটার
ওতাগোর ক্রিকেটার
নিউজিল্যান্ডীয় ক্রিকেট ধারাভাষ্যকার
নিউজিল্যান্ডীয় ক্রিকেট আম্পায়ার
নিউজিল্যান্ডীয় ক্রিকেট কোচ
নিউজিল্যান্ডীয় ক্রিকেটার
জীবিত ব্যক্তি
১৯৩৫-এ জন্ম
নিউজিল্যান্ড অর্ডার অব মেরিট প্রাপক
পাঞ্জাবি বংশোদ্ভূত নিউজিল্যান্ডীয় ব্যক্তি
গডফ্রে ক্রিপস

গডফ্রে ক্রিপস (; জন্ম: ১৯ অক্টোবর, ১৮৬৫ - মৃত্যু: ২৭ জুলাই, ১৯৪৩) তৎকালীন ব্রিটিশ ভারতের মুসৌরী এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিং করতেন তিনি।

প্রথম-শ্রেণীর ক্রিকেট 
ব্রিটিশ ভারতে জন্মগ্রহণ করেন। এরপর চেল্টেনহাম কলেজে পড়াশুনো করেছিলেন তিনি। সমগ্র খেলোয়াড়ী জীবনে চারটিমাত্র প্রথম-শ্রেণীর ক্রিকেটে অংশগ্রহণ করেছিলেন। সবগুলোই দক্ষিণ আফ্রিকার পক্ষে ছিল। মাঝারিসারিতে ডানহাতে ব্যাটিংয়ে নামতেন। ১৮৯১-৯২ মৌসুম থেকে ১৮৯৩-৯৪ মৌসুম পর্যন্ত গডফ্রে ক্রিপসের প্রথম-শ্রেণীর খেলোয়াড়ী জীবন চলমান ছিল। ডানহাতে দর্শনীয় ভঙ্গীমায় ব্যাটিং করতেন গডফ্রে ক্রিপস। ১৯৯২-৯৩ মৌসুমে ৩৯.২০ গড়ে রান তুলেন। একমাত্র টেস্টে অংশগ্রহণের এক বছর পর প্রথম প্রচেষ্টায় ওয়েস্টার্ন প্রভিন্স দল কারি কাপের শিরোপা জয় করে।

ইংল্যান্ডের বিপক্ষে খেলার এক মৌসুম পর ক্রিপস ওয়েস্টার্ন প্রভিন্সের সদস্যরূপে দুইটি খেলায় অংশগ্রহণ করেন। তন্মধ্যে, দ্বিতীয় খেলায় গ্রিকুয়াল্যান্ড ওয়েস্টের বিপক্ষে মনোরম সেঞ্চুরি করেন। নিজস্ব সর্বশেষ প্রথম-শ্রেণীর খেলাটি ১৮৯৩-৯৪ মৌসুমে কারি কাপের চূড়ান্ত খেলায় নাটাল দলের বিপক্ষে খেলেন। দুইদিনের মধ্যেই তার দল জয় পায়।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন গডফ্রে ক্রিপস। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

প্রথমবারের মতো প্রথম-শ্রেণীর ক্রিকেট খেলাটি ছিল দক্ষিণ আফ্রিকার টেস্ট দলের পক্ষে। ঐ খেলায় ওয়াল্টার রিডের নেতৃত্বাধীন সফরকারী ইংল্যান্ড দলের বিপক্ষে তার দল পরাভূত হয়। দলটিতে অস্ট্রেলীয় খেলোয়াড় - বিলি মারডক ও জন ফেরিসের অংশগ্রহণ ছিল। চারজন দক্ষিণ আফ্রিকানের একজন হিসেবে টেস্ট খেলার মাধ্যমে প্রথম-শ্রেণীর ক্রিকেটে অভিষেক পর্ব সম্পন্ন করেছিলেন গডফ্রে ক্রিপস। কেপ টাউনের ঐ টেস্টে তিনি ১৮ ও ৩ রান তুলেন।

১৮৯৪ সালে দক্ষিণ আফ্রিকা দল ইংল্যান্ড গমন করে। এ সফরে দলের সহঃ অধিনায়কের মর্যাদা লাভ করেন। তবে, এ সফরের কোন খেলাই প্রথম-শ্রেণীর ছিল না। এ সফরে ১৪.৫৯ গড়ে ৩৯৪ রান সংগ্রহ করতে পেরেছিলেন।

ব্যক্তিগত জীবন 
২৭ জুলাই, ১৯৪৩ তারিখে ৭৭ বছর বয়সে অস্ট্রেলিয়ার অ্যাডিলেড এলাকায় গডফ্রে ক্রিপসের দেহাবসান ঘটে। অ্যাডিলেড এডভার্টাইজারে তার শোক সংবাদে লেখা হয় যে, গডফ্রে ক্রিপস ব্রিটিশ ক্যাবিনেট মিনিস্টার স্যার স্টাফোর্ড ক্রিপসের কাকাতো ভাই ছিলেন ও মৃত্যুর ৩০ বছর পূর্বে অস্ট্রেলিয়ায় আসার পূর্বে কেপ উপনিবেশে ডেপুটি শেরিফ হন।

অ্যাডিলেডের পার্শ্ববর্তী এলাকা ওয়াটল পার্কের সিম্পসন রোডে বসবাস করতেন। সেখানে তিনি বিদ্যালয় শিক্ষক ছিলেন। শুরুতে কুইন্সল্যান্ড ও পরবর্তীকালে অ্যাডিলেডের সেন্ট পিটার্স কলেজে মৃত্যুর ১০ বছর পূর্বে অবস্থান করতেন।

তথ্যসূত্র

বহিঃসংযোগ 
 
 

১৮৬৫-এ জন্ম
১৯৪৩-এ মৃত্যু
ওয়েস্টার্ন প্রভিন্সের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
ঔপনিবেশিক ভারতে ব্রিটিশ ব্যক্তি
কেঁড়াগাছি ইউনিয়ন

কেঁড়াগাছি ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত কলারোয়া উপজেলার একটি ইউনিয়ন।

তথ্যসূত্র

বহিঃসংযোগ

কলারোয়া উপজেলার ইউনিয়ন
সাতক্ষীরা জেলার ইউনিয়ন